Diari Oficial de la Generalitat Valenciana


Sumari del DOGV 8140, del 03-10-2017 (2017/8626)

RESOLUCIÓ de 28 de setembre de 2017, de la Sotssecretaria de la Vicepresidència i Conselleria d'Igualtat i Polítiques Inclusives, per la qual es convoca la constitució de les borses de treball específiques per a substitucions temporals, en llocs de treball de l'escala C2-05-02, auxiliars de cuina, del cos C2-05, en la província d'Alacant.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8140

Data del DOGV
:   03-10-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/8626


Data del document
:   28-09-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * concurs administratiu

RESOLUCIÓ de 28 de setembre de 2017, de la Sotssecretaria de la Vicepresidència i Conselleria d'Igualtat i Polítiques Inclusives, per la qual es convoca la constitució de les borses de treball específiques per a substitucions temporals, en llocs de treball de l'escala C2-05-02, auxiliars de cuina, del cos C2-05, en la província d'Alacant. [2017/8626]  
  
La Resolució de 29 d'octubre de 2014, de la Conselleria d'Hisenda i Administració Pública, en el seu article 13 delega en la Sotssecretaria d'aquesta conselleria els nomenaments i cessaments del personal funcionari interí i la contractació i el cessament del personal laboral temporal en llocs d'atenció directa dels supòsits arreplegats en el mateix article. Aquesta delegació correspon a les direccions territorials respecte dels nomenaments i contractes que es formalitzen en el seu àmbit territorial respectiu (DOGV 7399, 10.11.2014.)  
La constitució de les borses ha de respectar els criteris establits en l'Ordre de 17 de gener de 2006, de la Conselleria de Justícia, Interior i Administracions Públiques, sobre regulació de borses de treball temporal (DOGV 5184, 25.01.2016).  
Fent ús de les facultats delegades, aquesta sotssecretaria, en data 1 de febrer de 2006, va constituir per a la província d'Alacant borses de treball per a substitucions temporals en llocs de treball dels grups especificats en els apartats que hi figuren (DOGV 5194, 08.02.2006).  
  
Després d'haver transcorregut més de 10 anys des de la convocatòria d'aquelles borses de treball temporal s'ha constatat el fet que actualment en la categoria d'auxiliars de cuina no es disposa de personal suficient per a atendre la cobertura de les substitucions del personal per incapacitat temporal, permís per maternitat, paternitat, adopció o acolliment de menors, permís per matrimoni, permís per lactància, reduccions de jornada, llicència sense retribució, plans de vacacions, permís sindical i permís per campanya electoral, risc durant la lactància i acumulació de tasques, en els llocs d'atenció directa de l'àmbit de la Direcció Territorial de la Vicepresidència i Conselleria d'Igualtat i Polítiques Inclusives d'Alacant.  
Per tot això que s'ha exposat, de conformitat amb el que estableix l'Ordre de 17 de gener de 2006, de la Conselleria de Justícia, Interior i Administracions Públiques i, fent ús de les facultats que té delegades aquesta sotssecretaria, resolc:  
  
Primer  
1. Convocar la constitució de les borses de treball específiques per a substitucions temporals en els llocs de treball del grup/subgrup C2, cos C2-05, serveis auxiliars sociosanitaris i educatius de l'Administració de la Generalitat, escala C2-05-02, auxiliars de cuina, sector administració especial, amb destinació en la província d'Alacant i per als llocs que a continuació s'indiquen.  
  
2. Característiques dels llocs  
3. Les substitucions es realitzen en les residències per a persones amb discapacitat o diversitat funcional, residències per a persones majors dependents i centres de menors.  
Les funcions que s'han d'exercir són les inherents al lloc, entre altres:  
Auxiliar de cuina: preparar i cuinar els menús; vigilar les condicions sanitàries dels aliments i realitzar el manteniment de les instal·lacions i utensilis de cuina.  
  
Segon  
La borsa a què es refereix el punt primer, la integren els aspirants que complisquen els requisits establits en el punt tercer i que superen la prova selectiva de caràcter pràctic que s'ha de convocar després de la baremació dels aspirants i que es refereix a les funcions del lloc esmentades en el punt primer. Aquesta prova es puntua amb apte/a o no apte/a, i per tant no té efectes sobre la puntuació obtinguda pels aspirants, és a dir no pot alterar mai l'ordre relatiu entre els aspirants que resulten aptes.  
Els aspirants que resulten no aptes en la prova selectiva de caràcter pràctic no es poden integrar en la borsa corresponent.  
El lloc i el temps de realització de la prova selectiva de caràcter pràctic, els ha de determinar prèviament la comissió de valoració.  
  
La comissió de valoració que ha d'avaluar aquesta prova selectiva està integrada per:  
  
Titulars  
Presidenta: Josefa Riera Mollá  
Vocals:  
Per l'Administració:  
- Fidela Cervigon Paradanta  
- Rosa Carbonell Candela  
- Antonio Barbero Fuente  
Per les organitzacions sindicals:  
- CCOO: Rosa M.ª Palacios Báscones  
- CSIF: M.ª Carmen Navarro Reolid  
- IV: Julián Martínez Juan  
- UGT: Javier Corrales López  
Secretària: Letizia Rico Urios (secretària, amb veu però sense vot)  
  
Suplents  
President: Álvaro José Prieto Seva  
Vocals:  
Per l'Administració:  
- Mar Román Añón  
- Gabriel Gandía Picó  
- Francisco José Perales Rubio  
Per les organitzacions sindicals:  
- CCOO: Alfredo Pastor Pastor  
- CSIF: M.ª Eugenia Mora Muñoz  
- IV: Juan Carlos Marín Ros  
- UGT: Dolores Vílchez López  
Secretària: Ana Cristina Bañuls Pérez (secretària, amb veu però sense vot)  
  
  
Tercer  
Requisits  
1. Per a poder formar part de la borsa cal complir els requisits següents:  
- Nacionalitat: tindre la nacionalitat espanyola o d'un estat membre de la Unió Europea o d'algun estat a què s'aplique la llibertat de circulació de treballadors. Independentment de la seua nacionalitat, el cònjuge de les i els espanyols i de les persones nacionals d'altres estats membres de la Unió Europea, i, quan així ho preveja el corresponent tractat, el cònjuge dels nacionals d'algun estat en què s'aplique la llibertat de circulació dels treballadors, sempre que no estiguen separats de dret.  
  
Així mateix i amb les mateixes condicions que els cònjuges, poden participar-hi els descendents i els del seu cònjuge, menors de 21 anys o majors d'aquesta edat que visquen a càrrec seu.  
- Edat: tindre 16 anys i no haver arribat a l'edat de jubilació.  
- Titulació acadèmica: estar en possessió del títol de Graduat en Educació Secundària Obligatòria (ESO) o equivalents o complides les condicions per a obtindre'l abans de la finalització del termini de presentació de sol·licituds.  
En el cas de titulacions obtingudes en l'estranger s'ha d'estar en possessió de la credencial que acredite la seua homologació.  
- Capacitat: posseir les capacitats i aptituds físiques i psíquiques que siguen necessàries per a l'exercici de les corresponents funcions o tasques.  
- Habilitació: no haver sigut separada o separat, o haver-se revocat el seu nomenament com a personal funcionari interí, amb caràcter ferm mitjançant procediment disciplinari, de cap administració pública o òrgan constitucional o estatutari, ni trobar-se inhabilitat/ada per sentència ferma per a l'exercici de qualssevol funcions públiques o d'aquelles pròpies del cos, agrupació professional o escala objecte de la convocatòria. En el cas de personal laboral, no trobar-se inhabilitat per sentència ferma o com a conseqüència d'haver sigut despatxat disciplinàriament de forma procedent, per a exercir funcions semblants a les pròpies de la categoria professional a què es pretén accedir. Tractant-se de persones nacionals d'altres estats, no trobar-se inhabilitades o en situació equivalent ni haver sigut sotmeses a sanció disciplinària o equivalent que impedisca en els mateixos termes en el seu estat l'accés a l'ocupació pública.  
2. Els requisits detallats en l'apartat anterior, hauran de reunir-se en el moment de finalització del termini de presentació de sol·licituds.  
  
Quart  
L'ordre de prelació en la formació de la borsa s'obté de la suma de la puntuació obtinguda d'acord amb el barem de mèrits que es presenta en el punt sisé. En cas d'igualtat de puntuació, ha de primar la puntuació obtinguda pel personal amb discapacitat o diversitat funcional. Si l'empat es produeix entres dues persones amb discapacitat o diversitat funcional, s'haurà de triar el de major percentatge de grau de discapacitat. Si encara persistira l'empat, caldria ajustar-se a la puntuació obtinguda en cada apartat del barem començant pel primer. Si persistia l'empat, es dirimiria en favor del sol·licitant de major edat.  
  
  
Cinqué  
La Comissió Delegada Específica és qui barema els mèrits aportats amb motiu de la present convocatòria, per a la qual cosa pot nomenar personal col·laborador.  
  
Sisé  
Els aspirants s'ordenen prenent en consideració els mèrits següents:  
  
1. Experiència professional:  
- Temps de serveis prestats en llocs de treball de l'Administració de la Generalitat, les competències del qual en matèria de personal s'exercisquen per la Conselleria de Justícia, Administració Pública, Reformes Democràtiques i Llibertats Públiques, segons el que disposa l'article 9 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, que pertanguen al mateix grup de titulació, i la mateixa naturalesa jurídica, sector i especialitat o categoria professional al del lloc que haja de proveir-se: 0,35 punts per cada mes complet de servei actiu.  
- Temps de serveis prestats en llocs de treball de l'Administració de la Generalitat, les competències del qual en matèria de personal s'exercisquen per la Conselleria de Justícia, Administració Pública, Reformes Democràtiques i Llibertats Públiques segons el que disposa l'article 9 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, no previstos en l'apartat anterior: 0,13 punts per cada mes complet de servei actiu.  
- Temps de serveis prestats en altres administracions públiques, en llocs que pertanguen al mateix grup de titulació, naturalesa jurídica, sector i especialitat o categoria professional del lloc que haja de proveir-se: 0,05 punts per cada mes complet de servei actiu.  
  
El màxim de punts a obtindre per aquest apartat és de 28 punts.  
  
2. Proves selectives:  
Per superació de l'exercici de la fase d'oposició del procés selectiu pel qual es van convocar proves selectives d'accés al grup D, sector laboral, cuiner, torn d'accés lliure, convocatòria 123/04, 124/04 i 125/04 corresponents a l'oferta d'ocupació pública de la Generalitat de 2004, torn d'accés lliure, persones amb discapacitat i promoció interna: 13 punts.  
El màxim de punts a obtindre per aquest apartat és de 13 punts.  
  
3. Valencià:  
El coneixement de valencià es puntuarà d'acord amb la distribució següent:  
- Certificat de coneixement oral: 0,75 punts.  
- Certificat de grau elemental: 1 punt.  
- Certificat de grau mitjà: 2 punts.  
- Certificat de grau superior: 4 punts.  
Només es pot computar el certificat de major nivell.  
El màxim de punts a obtindre per aquest apartat és de 4 punts.  
  
4. Idiomes comunitaris:  
Pel coneixement d'idiomes comunitaris, a raó de 0,40 punts per curs o el seu equivalent si es tracta de cicles d'escola oficial d'idiomes, i també 0,40 punts per cada 12 crèdits d'idioma comunitari, corresponent a títol oficial expedit per la universitat, de llicenciatura en les distintes filologies, o de mestre: especialitat Llengües Estrangeres, sempre que els dits títols no hagen sigut objecte de valoració per un altre apartat del barem.  
El màxim de punts a obtindre per aquest apartat és de 2 punts.  
  
5. Altres titulacions:  
Per la possessió addicional d'altres títols acadèmics iguals o superiors a més de l'exigit per a l'exercici dels llocs a cobrir: 1,5 punts per títol addicional expedit oficialment. Cal, en tot cas, la presentació de totes les titulacions al·legades, inclosa la que figura com a requisit per a ingressar en la borsa, i no es presumeix la possessió de les de nivell inferior.  
El màxim de punts a obtindre per aquest apartat és de 3 punts.  
  
La superació de les proves d'accés als diferents nivells educatius, únicament és vàlida com a compliment del requisit d'accés en defecte de no estar en possessió de la titulació exigida, i, en cap cas, s'ha de valorar com a mèrit.  
6. Personal amb discapacitat o diversitat funcional  
- Quan el grau de discapacitat siga igual o superior al 33 per cent: 2,5 punts.  
- Quan el grau de discapacitat siga igual o superior al 65 per cent: 5 punts.  
El màxim de punts a obtindre per aquest apartat és de 5 punts.  
  
  
Seté  
Els mèrits que s'acaben de detallar s'han d'acreditar:  
1. Experiència professional: certificats oficials expedit per l'òrgan competent de l'administració corresponent.  
Només als efectes d'aquest barem, els llocs de treball la naturalesa jurídica dels quals s'haja modificat es consideraran que sempre han tingut la mateixa que posseïsquen en el moment de la sol·licitud d'integració en la borsa.  
Respecte dels serveis prestats en llocs de treball de l'Administració de la Generalitat, gestionats per la Direcció General de Funció Pública, s'han de comprovar d'ofici.  
2. Proves selectives: sense perjudici que ho al·leguen els aspirants, s'ha de comprovar d'ofici la superació de l'exercici de la fase d'oposició.  
3. Valencià: certificats oficials expedits o homologats per la Junta Qualificadora de Coneixements del Valencià. Únicament es poden valorar els certificats provisionals si la Junta Qualificadora de Coneixements del Valencià no ha expedit els corresponents títols definitius.  
  
4. Idiomes comunitaris: titulacions oficials expedides o homologades per òrgan competent. Les paperetes no aprofiten com a acreditació.  
  
5. Altres titulacions: titulacions acadèmiques oficials expedides per òrgan competent.  
En aquells supòsits en què l'expedició del títol acadèmic definitiu es trobe en tràmit, la titulació es podrà acreditar mitjançant la presentació del certificat acadèmic de finalització d'estudis, expedit per l'autoritat educativa competent, juntament amb el rebut d'abonament de les taxes corresponents.  
6. Personal amb discapacitat o diversitat funcional:  
- Certificat justificatiu del grau de discapacitat igual o superior al 33 per cent expedit per l'òrgan competent.  
- Certificat de capacitats als efectes de demanda d'ocupació, o si és el cas, l'acreditació d'haver-lo sol·licitat i un certificat de compatibilitat del lloc.  
Tota la documentació ha d'anar compulsada com cal. En cas contrari, es consideraria no presentada.  
Els mèrits acreditats han d'haver sigut obtinguts abans de la data de finalització del termini de presentació de sol·licituds d'inscripció en la borsa.  
Els mèrits que no s'acrediten del mode establit en aquest apartat no es poden valorar.  
  
Huité  
1. Els aspirants han d'emplenar la sol·licitud d'inscripció i el full d'autobaremació que es troba disponible en el següent enllaç de la pàgina web de la Generalitat Valenciana. La dita sol·licitud d'inscripció i full d'autobaremació ha d'omplir-se en la web següent:  
  
http://www.gva.es/va/inicio/atencion\_ciudadano/buscadores/busc\_empleo\_publico/detalle\_oposiciones'id\_emp=64614&version=amp  
2. Una vegada s'ha formalitat la sol·licitud d'inscripció i full d'autobaremació en la web i obtingut el corresponent justificant en format PDF, haurà de presentar-se per Registre d'Entrada, juntament amb la documentació acreditativa dels mèrits al·legats i l'acreditació de la titulació acadèmica requerida per a l'exercici del lloc, compulsats com cal, en el termini de 10 dies hàbils, comptats des de l'endemà de la publicació de la present resolució en el Diari Oficial de la Generalitat Valenciana, en les seus de la Direcció Territorial d'aquesta conselleria a Alacant, carrer Teatre, 37, i avinguda Rambla de Méndez Nuñez, 41, CP 03157 d'Alacant, o en qualsevol de les oficines públiques prevista en l'article 16 de la Llei 39/2015, d'1 d'octubre, del procediment administratiu comú de les administracions públiques.  
En el cas de no presentar la documentació a què fa referència el paràgraf anterior per constar la seua inscripció en el Registre de Personal de l'Administració de la Generalitat, haurà de fer-se expressa declaració d'això en la sol·licitud d'inscripció.   
Els aspirants queden vinculats a les dades que hagen fet constar en les seues sol·licituds.  
3. Una vegada acabat el termini de presentació de sol·licituds, la Comissió Delegada Específica de Seguiment de Borses de Treball Temporal, prevista en l'apartat segon de la resolució d'aquesta sotssecretaria de data 1 de febrer de 2006 (DOGV 5194, 08.02.2006), ha d'analitzar les sol·licituds presentades i efectuar la baremació prèvia dels mèrits al·legats, i ha d'ordenar el personal en la borsa d'acord amb la puntuació obtinguda.  
En el cas que el nombre de sol·licituds que es presente siga molt alt, en relació amb els llocs que es preveja cobrir, la Comissió Delegada Específica podrà acordar baremar a efecte de determinar els aspirants que efectuaran la prova selectiva de caràcter pràctic només a aquelles persones que superen una determinada puntuació mínima segons l'autobarem presentat, i, quan les necessitats del servei ho requerisquen, es podrà acordar baremar la resta de participants.  
La relació provisional de la borsa (prèvia a la celebració de la prova selectiva de caràcter pràctic) s'ha de fer pública en la pàgina web de la Vicepresidència i Conselleria d'Igualtat i Polítiques Inclusives http://www.inclusio.gva.es i en els taulers d'anuncis de la seu central de la Vicepresidència i Conselleria d'Igualtat i Polítiques Inclusives i de la Direcció Territorial d'aquesta conselleria a Alacant.  
4. Els aspirants disposen d'un termini de 10 dies hàbils, a comptar des de l'endemà de la publicació de la llista provisional, per a formular les al·legacions que estimen oportunes en relació amb la puntuació atorgada.  
Una vegada s'haja baremat el nombre d'aspirants necessaris s'ha d'establir amb almenys 10 dies d'antelació, la data, el lloc de celebració i l'hora de començament de la prova selectiva de caràcter pràctic, i també l'ordre de crida de les persones admeses per a efectuar-la.  
  
En finalitzar la prova selectiva de caràcter pràctic, s'ha de publicar en els llocs esmentats adés la relació dels aspirants que han superat la prova.  
Els aspirants disposaran d'un termini de 10 dies per a formular les al·legacions que estimen oportunes en relació amb el resultat obtingut en la prova selectiva de caràcter pràctic.  
La Comissió Delegada Específica ha d'estudiar les al·legacions presentades i, una vegada resoltes, ha de formular proposta del llistat definitiu, a la Sotssecretaria, que ha de dictar una resolució per a constituir la borsa i n'ha d'ordenar la publicació en els llocs esmentats adés.  
5. El personal temporal que cesse per alguna de les causes establides en l'Ordre de 17 de gener de 2006, ha de presentar, en el termini de 10 dies hàbils comptats a partir de l'endemà de la data de notificació del cessament, o del cessament mateix, si aquest fóra posterior a aquella, davant la Comissió Delegada Específica, la sol·licitud d'inscripció en la borsa, el full d'autobaremació amb la documentació acreditativa de la possessió del requisit de titulació acadèmica i dels mèrits al·legats, en els mateixos llocs referits en l'apartat 2 d'aquest punt.  
Els mèrits que no consten inscrits i que no s'acrediten del mode establit en el punt seté, no es poden valorar. Les titulacions i els mèrits al·legats haurien d'haver-se obtingut amb anterioritat a la finalització del termini de presentació de sol·licituds que s'obri amb la publicació de la present resolució.  
El personal cessat que no presente la sol·licitud d'incorporació a la borsa en el termini previst es considera que ha perdut el seus drets.  
  
Nové  
En compliment de la disposició transitòria segona de l'Ordre de 17 de gener de 2006, de la Conselleria de Justícia, Interior i Administracions Públiques, sobre regulació de borses de treball temporal per a proveir provisionalment llocs de treball en l'Administració del Govern valencià, queden dissoltes les borses que estiguen en vigor amb anterioritat a la data d'aquesta resolució, relativa als llocs de treball de les categories i localitats que es convoquen i a partir de la constitució definitiva d'aquesta mateixa.  
  
Desé  
Contra la present resolució, que posa fi a la via administrativa, la persona interessada pot interposar un recurs contenciosos administratiu davant el Jutjat Contenciós Administratiu d'Alacant, en el termini de dos mesos comptats des de l'endemà de la publicació en el Diari Oficial de la Generalitat Valenciana. Així mateix, amb caràcter potestatiu, es pot interposar un recurs de reposició, en el termini d'un mes des de l'endemà de la publicació en el Diari Oficial de la Generalitat Valenciana de la present resolució, davant del mateix òrgan que l'ha dictat. Tot això, de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8,14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que la persona interessada puga exercitar, si és el cas, qualsevol altre que estime pertinent.  
  
València, 28 de setembre de 2017.- El sotssecretari, p. d. (R 29.10.2014; DOGV 7399, 18.11.2014): Francesc Gamero Lluna.